Мы махуэхэм
Мэлыжьыхьым и 12,щэбэт
Авиацэмрэ космонавтикэмрэ я дунейпсо махуэщ. ООН-м и Ассамблее Нэхъыщхьэм къищта унафэм ипкъ иткIэ 2011 гъэм къыщыщIэдзауэ ягъэлъапIэ.
1961 гъэм Гагарин Юрий «Восток» кхъухьым ису дунейм щыяпэу хьэршым лъэтащ.
Зи цIыху бжыгъэр мащIэ дыдэ лъэпкъхэу Ищхъэрэ щIыналъэм хыхьэ Ханты-Мансийскэ автономнэ округым щыпсэухэм я махуэщ.
1919 гъэм Москва-Сортировочная мафIэгу щытыпIэм щекIуэкIащ япэ гъатхэ щэбэт щIыхьэхур.
1949 гъэм Ломоносовым и цIэр зезыхьэ Москва къэрал университетым къат 26-рэ хъу и унэм и лъабжьэр ягъэтIылъауэ щытащ.
Мэлыжьыхьым и 12 — 15-хэм Париж щызэхэтынущ ЮНЕСКО-м и ГъэзэщIакIуэ советым и сессиер.
КъБР-м щэнхабзэмкIэ щIыхь зиIэ и лэжьакIуэ КIумыхъу Жылэбий къызэралъхурэ илъэс 85-рэ ирокъу.
ТхакIуэ Къущхьэунэ Алексей и ныбжьыр илъэс 72-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 6 — 11, жэщым градуси 7 — 8 щыхъунущ.
Мэлыжьыхьым и 13, тхьэмахуэ
Уэгум зыщыхъумэжыным пыщIа дзэхэм я махуэщ
1517 гъэм Каир щхьэпылъэ щащIащ мамлюкыдзэм и дзэпщ ин Ал-Ашраф Тумэн-бей.
1895 гъэм Къэрал Урыс музейр къызэIуахащ.
1944 гъэм советыдзэхэм нэмыцэ зэрыпхъуакIуэхэм къыIэщIагъэкIыжащ Симферополь, Феодосие къалэхэр.
Македонием президент щыхах.
Адыгэ узэщIакIуэ, еджагъэшхуэ ГъукIэмыхъу Iэбубэчыр къызэралъхурэ илъэси 109-рэ ирокъу.
Урысей къэрал, политикэ лэжьакIуэ, Осетие Ищхъэрэ — Алание Республикэм и Iэтащхьэ Мамсуров Таймураз и ныбжьыр илъэс 60 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 9 — 15, жэщым градуси 10 — 13 щыхъунущ.
Мэлыжьыхьым и 14,блыщхьэ
Куржым щагъэлъапIэ я анэдэлъхубзэм и махуэр.
1912 гъэм «Титаник» кхъухь абрагъуэр Атлантикэ хым щыщIилъэфащ.
1945 гъэм Москва къыщызэIуахащ СССР-м и АН-м и Ботаникэ хадэ нэхъыщхьэр.
1956 гъэм Видеомагнитофон дунейм япэу щащIащ.
КъБР-м щIыхь зиIэ и дохутыр Безрокъуэ Олег и ныбжьыр илъэс 64-рэ ирокъу.
Биологие щIэныгъэхэм я доктор, КъБКъМУ-м и профессор Тау Ибрэхьим и ныбжьыр илъэс 63-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 12 — 14, жэщым градуси 10 — 11 щыхъунущ.
